२०६४ पछिका ८ वटा सरकार परिवर्तनमा पाँचपटकसम्म वातावरण मन्त्रालय नेकपा (संयुक्त) को भागमा पर्‍यो। संयुक्तका तर्फबाट गणेश साह, ठाकुर शर्मा, सुनिल मानन्धर, जयदेव जोशी र मिथिला शर्मा मन्त्री भए। वातावरण र जलवायुजस्ता प्राविधिक विषयमा सबै मन्त्रीहरूमा दक्षता हुने कुरै भएन। यो समस्याको शिकार लामो समयसम्म राज्य भइरह्यो । मन्त्रीले मन्त्रिपरिषद् र अन्तर्राष्ट्रिय मञ्चहरूमा आफ्ना देशका मुद्दा स्पष्टसँग राख्न नसकेका कारण कतिपय सन्दर्भमा मुलुक नै रमिते हुने अवस्था पनि आयो ।
